Source: http://docplayer.fi/4223342-Sosiaalihuollon-yksikkokustannukset.html
Timestamp: 2018-03-23 23:22:24+00:00
Document Index: 14296408

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Sosiaalihuollon yksikkökustannukset - PDF
Sosiaalihuollon yksikkökustannukset
Download "Sosiaalihuollon yksikkökustannukset"
1 Antti Väisänen Timo Hujanen AVAUKSIA Sosiaalihuollon yksikkökustannukset
2 Antti Väisänen, Timo Hujanen ja THL Yliopistopaino Helsinki 2010
3 Esipuhe Sosiaalisten ongelmien lisääntyminen ja niiden hoitamisesta aiheutuneiden menojen voimakas kasvu ovat inhimillisestä ja taloudellisesta näkökulmasta kestämättömiä. Yhteiskunnan on pakko etsiä uusia keinoja tutkia ja arvioida, miten niukat voimavarat käytettäisiin tehokkaimmin (kustannus-vaikuttavimmin) myös sosiaalipalveluissa. Taloudellista arviointia on tehty sosiaalipalveluiden tutkimuksessa vähän, koska sitä on pidetty sosiaalisten ongelmien arvioinnissa jopa eettisesti arveluttavana. Tässä raportissa esitetään ensimmäistä kertaa sosiaalipalveluiden yksikkökustannukset koottuna yhteen lähteeseen. Lisäksi esitetään sosiaalipalveluihin läheisesti liittyvien sosiaalihuollon tulonsiirtojen kustannustietoja. Raportti on pelin avaus sosiaalipalveluiden taloudellisen arvioinnin tueksi ja tulevaisuudessa työtä voidaan laajentaa ja kehittää. Nyt raportin tietojen laajuus riippuu monin paikoin aineiston saatavuudesta. Tavoitteena oli kerätä koko maata koskevat yksikkökustannukset, mutta joidenkin palveluiden osalta jouduimme tyytymään suppeampiin tietoihin. Sosiaalipalvelukenttä on hyvin laaja ja monitahoinen. Tämä näkyy myös raportin rakenteessa. Sosiaalipalvelut on jaettu pääryhmiin, joita tarkastellaan erillisissä luvuissaan. Raportissa esitellään lyhyesti palvelun taustaa ja käyttöä sekä esitetään palvelun yksikkökustannukset. Luvuissa esitetään myös arviointia yksikkökustannusten luotettavuudesta ja niiden hyödyntämisestä taloudellisessa arvioinnissa. Palveluyksikkönä on useimmiten käytetty hoitopäivää tai käyntikertaa. Yksikkökustannusten määrittäminen luo myös pohjaa laajemmalle sosiaalitaloudelliselle tutkimukselle Terveyden ja hyvinvoinnin laitoksessa (THL). Terveydenhuollon ja erikoissairaanhoidon taloustieteellisellä tutkimuksella on jo pitkät perinteet Terveys- ja hyvinvointitalouden yksikössä (CHESS). Nyt näitä perinteitä ja tutkimusmetodeja ollaan laajentamassa koskemaan sosiaalipalvelukenttää. tekijät
4 Tiivistelmä Antti Väisänen & Timo Hujanen.. Terveyden ja hyvinvoinnin laitos (THL), Avauksia 1/ sivua. Helsinki Raportissa esitellään sosiaalipalveluiden sekä merkittävimpien sosiaalipalveluihin läheisesti liittyvien tulonsiirtojen yksikkökustannukset. Raportissa annetaan myös ohjeita ja tietoja yksikkökustannusten tulkintaan. Raportti sisältää yksikkökustannukset lasten päiväkoti- ja perhepäivähoidosta, vanhusten laitoshoidosta, asumispalveluista ja avopalveluista, lastensuojelun laitoshoidosta, ammatillisesta perhehoidosta sekä sijaisperhehoidosta, vammais- ja kehitysvammahuollon laitoshoidosta, asumispalveluista ja avopalveluista, päihdehuollon palveluista sekä sosiaalityöstä. Tulonsiirroista tarkastellaan toimeentulotukea, kotihoidon ja yksityisen hoidon tukea, vammaisetuuksia. Esitettyjä tietoja voidaan käyttää arvioina kyseisten palveluiden yksikkökustannuksista. Tietoja voivat hyödyntää kaikki, jotka tekevät taloudellisia arvioita sosiaalihuollon palveluista. Tietoja voidaan käyttää arvioitaessa eri asiakasryhmien kokonaiskustannuksia. Tiedoilla voidaan arvioida myös eri palvelumuotojen välisiä kustannuksia. Kunnat ja palvelutuottajat voivat käyttää tietoja vertaillessa omia toimintojaan. Päättäjät voivat puolestaan hyödyntää tietoja päätöksenteossa ja tutkijat omissa arvioissaan. Tämä raportti täydentää aiemmin raportoituja terveydenhuollon yksikkökustannustietoja. Raportti on ensimmäinen versio työssä, jota on tarkoitus laajentaa ja tarkentaa tulevaisuudessa. Avainsanat: yksikkökustannukset, sosiaalipalvelut, tulonsiirrot, lasten päivähoito, vanhuspalvelut, vammaispalvelut, lastensuojelu, päihdehuolto, sosiaalityö, vammaisetuudet, kotihoidon ja yksityisen hoidon tuki, toimeentulotuki
5 Sisällys Esipuhe Tiivistelmä 1 Johdanto Kuntakohtaisten kustannusten vertailtavuus ja aineiston saatavuus Lasten päivähoito Vanhuspalvelut Lastensuojelu Vammaispalvelut Vammaisetuudet Päihdehuollon palvelut Toimeentulotuki Sosiaalityö Yhteenveto ja johtopäätökset Lähteet Taulukkoluettelo Taulukko 1.1 Sosiaalipalvelujen bruttokustannukset vuonna Taulukko 3.1 Lasten päivähoidon ja esiopetuksen yksikkökustannukset vuonna Taulukko 3.2 Kelan pienten lasten hoidon tuki Taulukko 4.1 Vanhuspalveluiden yksikkökustannukset Taulukko 5.1 Lastensuojelun yksikkökustannukset vuonna Taulukko 6.1 Vammaispalveluiden yksikkökustannukset vuonna Taulukko 7.1 Vammaisetuudet vuonna Taulukko 7.2 Vammaisetuuksien saajat vuonna Taulukko 8.1 Päihdehuollon palvelujen yksikkökustannukset vuonna Taulukko 9.1. Toimeentulotuki keskimäärin ja tuen saannin kesto vuonna
6 1 Johdanto Taustaa Kattavien kustannustietojen puute on jo pitkään vaikeuttanut sosiaalipalveluiden arviointia. Valtakunnallisia yksikkökustannuksia on ollut mahdotonta määritellä. Kuntakohtaisia sosiaalipalveluiden kokonaiskustannuksia on tilastoitu jo pitkään, mutta näiden kustannusten jyvittäminen yksittäisille palveluille ei ole onnistunut. Kattavan ja yksityiskohtaisen sosiaalihuollon yksikkökustannusselvityksen tuottaminen olisi mahdollista, jos palvelujen seurantaan, tilastointiin ja tutkimukseen panostettaisiin nykyistä enemmän. Tämä raportti on pelin avaus. Aiempi tutkimus Terveydenhuollon ja erikoissairaanhoidon yksikkökustannuksia on Suomessa arvioitu jo pitkään. (esim. Heikkinen ym. (2001), Hujanen ym. (2003) ja Hujanen ym. (2008) Näistä tuorein, joka perustuu vuoden 2006 tietoihin, sisältää kattavat ja yksityiskohtaiset tiedot perusterveydenhuollosta, erikoissairaanhoidosta, tutkimus ja hoitopalveluista, hoitotarvikkeista ja apuvälineistä, matka ja aikakustannuksista, yksityisistä terveyspalveluista sekä myös terveydenhuoltoon läheisesti liittyvistä sosiaalipalveluista. Käsiteltävät sosiaalipalvelut ovat sosiaalityö, kotipalvelu, asumispalvelut ja vanhusten päivähoito sekä vanhusten laitoshoito (Hujanen ym. 2008). Englannissa sosiaali- ja terveydenhuollon yksikkökustannusten määrittämisellä on jo pitkät perinteet. Kentin yliopiston Personal Social Services Research Unit (PSSRU) on julkaissut vuosittaisia yksikkökustannustietoja jo vuodesta 1993 lähtien. Uusimmassa raportissa vuodelta 2008, esitetään vanhus-, vammais-, mielenterveys- ja päihdepalvelujen sekä sairaalahoidon yksikkökustannukset. 1 Tiedot ovat monin paikoin hyvin kattavia ja yksityiskohtaisia. Yksikkönä on käytetty hoitokertaa tai hoitopäivää ja joissakin tapauksissa kustannukset on laskettu viikoittain tai kuukausittain riippuen palvelusta ja sen sisällöstä. Palvelut on monin paikoin pilkottu osiin ja näille osille on laskettu omat yksikkökustannukset. Esimerkiksi vanhusten laitoshoito sisältää henkilökunnan palkat sivukuluineen, välineet ja varusteet, kiinteistön ja tontin vuokrat yms. Näille toimille on laskettu kustannukset erikseen ja lisäksi on esitetty keskimääräinen viikoittainen kustannus. Tämän tyyppinen raportti olisi tavoitteellista toteuttaa myös Suomen suhteen. Ruotsissa on terveydenhuollon ja erikoissairaanhoidon yksikkökustannuksia määritelty joissakin Socialstyrelsenin julkaisuissa. Esimerkiksi sairaaloiden DRG-luokituksen mukaisia kustannuksia sekä potilasta kohti laskettuja kustannustietoja diagnooseittain löytyy internetistä. 2 Sosiaalihuollon osalta yksikkökustannustietoja on saatavilla vain vähän. Socialstyrelsen on kuitenkin tuottanut vuodesta 1991 asti kuntakohtaista vertailutietoa sosiaalipalveluiden asiakasmääristä ja kustannuksista. Lastensuojelun ja päihdehuollon osalta uusimmassa raportissa oli tietoa myös hoitopäiväkohtaisista kustannuksista. 3 Lasten päivähoito on Ruotsissa opetusministeriön alaisuudessa, joten se ei sisälly Socialstyrelsenin raporttiin. Siitä ei myöskään ollut saatavilla yksityiskohtaisia kustannustietoja. Yksikkökustannusten määrittäminen Yksikkökustannusten arvioinnille on selvä tilaus. Resurssien niukkuus ajaa kuntia entistä ahtaammalle. Voimavarojen kohdentaminen niitä eniten tarvitseville ja mahdollisimman kustannus-vaikuttavasti on ensiarvoisen tärkeää. Kunnissa tiedetään omat kustannukset ja tuotokset, mutta vertailua varten muiden tuottajien tai kuntien tietoja ei ole aina riittävästi. Yksikkökustannusten selvittäminen on ensimmäinen askel tutkia sosiaalipalveluiden kustannuksia ja etsiä kustannus-vaikuttavia toimintatapoja. Kustannustietoja 1 Raportti on ladattavissa internetistä. 2 ks. ja 3 Raportti on ladattavissa osoitteesta THL - Avauksia 1/2010 6
7 tarvitsevat päättäjät ja tutkijat, jotka arvioivat eri palveluita ja tekevät laskelmia toteutuksesta. Paikallisella ja valtakunnallisella tasolla tarvitaan yhä enemmän tiivistettyä kustannustietoa. Sosiaalipalveluiden yksikkökustannusten määrittely on hyvin haastava tehtävä. Useat sosiaalipalvelut ovat yksilöllisesti räätälöityjä tai palveluiden sisältö saattaa vaihdella tuottajasta riippuen. Miten sosiaalipalvelut saataisiin yhteismitallisiksi, jotta niitä voitaisiin vertailla? Toisaalta jotkut palvelut tuotetaan vain pientä käyttäjäkuntaa varten, jolloin palveluita on vaikea arvioida ja tilastoida. Myös palvelujen sisällöissä, tuottamisessa ja järjestämisessä voi olla kuntakohtaisia eroja. Näistä syistä johtuen sosiaalipalvelujen tilastoinnin toiminta- ja kustannustiedot ovat olleet monissa kunnissa heikkoja. Tilastointi on viime vuosina kuitenkin parantanut ja tarkentunut. Sosiaalipalveluiden yksikkökustannusten selvittämistä myös vastustetaan. Joidenkin mielestä sosiaalipalveluita ei pidä arvioida taloudellisin perustein, sillä heidän mukaansa palveluista saadun hyödyn arvoa ei voi mitata rahassa, joten kustannuksiakaan ei ole mielekästä arvioida. Tämän työn tarkoituksena on luoda pohjaa laajemmalle sosiaalitaloudelliselle tutkimukselle, jossa laajennetaan taloudellista arviointia ja kustannus-vaikuttavuustutkimusta sosiaalipalveluihin. Terveyspalveluiden yksikkökustannuksia ja muita taloudellisen arvioinnin mahdollistamiseksi tuotettuja kustannus- ja vaikuttavuustietoja on jo runsaasti verrattuna sosiaalipalveluihin. Sosiaalipalvelut ja tulonsiirrot tässä raportissa Sosiaalipalvelut ovat hyvin monimuotoinen palvelukokonaisuus. Sosiaalipalveluihin kuuluvat lasten päivähoito, vanhusten palvelut, vammaispalvelut, lastensuojelu, päihdehuolto ja sosiaalityö. Monissa sosiaalipalveluissa tehdään jo nyt hyvin paljon yhteistyötä terveydenhuollon kanssa. Tulevaisuudessa tämä yhteistyö lisääntyy, mutta toimintatavoissa on edelleen suurta vaihtelua kunnittain. Laajaan sosiaalihuollon kokonaisuuteen sisältyvät sosiaalipalvelut, toimeentulotuki ja muut tulonsiirrot. Tässä raportissa käsitellään etupäässä sosiaalipalveluita ja niiden yksikkökustannuksia. Tarkastelemme myös toimeentulotukea sekä sosiaalipalveluihin vahvasti liittyviä tulonsiirtoja: vammaisetuuksia, lastenhoidon yksityisen hoidon tukea, sekä kotihoidon tukea. Vuonna 2007 sosiaalipalveluiden bruttokustannukset olivat yli 7 miljardia euroa. Suurimmat menoerät olivat vanhuspalvelut sekä lasten päivähoito 4 (Taulukko 1.1). Taulukon 1.1 suurimpaan menoryhmään vanhusten- ja vammaisten palveluihin kuuluivat päivähoito, palvelutalot ja muut asumispalvelut sekä mm. vammaispalvelulain mukaiset avopalvelut kuten kuljetuspalvelut, tulkkipalvelut ja henkilökohtainen avustaja. Tästä kokonaisuudesta ei saada eroteltua vanhuspalveluiden ja vammaispalveluiden osuuksia. Suurin osa näistä kustannuksista kohdistuu kuitenkin vanhuspalveluihin, joten vanhuspalveluiden kustannukset laitoshoito mukaan lukien ovat yli 2 miljardia euroa vuodessa. Vammaishuollon laitoshoidon kustannukset ovat yli 180 miljoonaa euroa vuodessa. Lasten päivähoitoon kului yhteensä yli 2,2 miljardia euroa vuonna Tästä päiväkotihoito oli selvästi suurin ja vastasi kustannuksiltaan yli puolta päivähoidon menoista. Lasten päivähoidon menot sisältävät kotihoidon tuen ja yksityisen hoidon tuen, joiden kustannukset olivat vuonna 2007 yli 400 miljoonaa euroa. Lastensuojeluun ja perhetyöhön kului yli 900 miljoonaa euroa, josta lastensuojelun laitos- ja perhehuollon kustannukset olivat lähes 500 miljoonaa euroa. Tässä raportissa tarkastellaan myös sosiaalipalveluihin läheisesti liittyviä tulonsiirtoja. Toimeentulotuen menot olivat vuonna miljoonaa euroa. (THL,Sotkanet) Kelan kautta maksettujen vammaisetuuksien menot olivat puolestaan 389 miljoonaa euroa. (Kela, tilastot) 4 Sosiaali- ja terveystoimi voidaan luokitella monella tapaa ja paikoitellen sosiaali- ja terveystoimi ovat vahvasti linkittyneet toisiinsa. Taulukon luokittelu on muunnos THL:n SOTKA-net tietokannasta löytyvän kuntia koskevasta aineostosta. Tämä luokitus ei sisällä toimeentulotukea eikä vammaisetuuksia. THL - Avauksia 1/2010 7
8 Taulukko 1.1 Sosiaalipalvelujen bruttokustannukset vuonna 2007 Milj. euroa Vanhusten ja vammaisten asumispalvelut ja avopalvelut ,4 % Vanhusten laitospalvelut ,6 % Vammaishuollon laitospalvelut 185 2,6 % Lasten päivähoito ,4 % Esiopetus sosiaalitoimessa 193 2,7 % Lastensuojelu ja perhetyö ,0 % Päihdehuolto 158 2,2 % Sosiaalitoimi yhteensä ,0 % Lähde: THL, Sotkanet % Raportin käsitteet, aineisto ja rakenne Kustannukset ja yksikkökustannukset Sosiaalipalvelujen yksikkökustannusten määrittäminen voidaan tehdä kahdella tavalla. Palvelu(yksikkö)kohtaiset kustannukset voidaan määrittää laskemalla yhteen kaikkien palveluun liittyvien toimintojen kustannukset (esim. sosiaalityöntekijän palkka sivukuluineen, matkakulut, vuokrat, yms.). Tämä on alhaalta ylöspäin tapahtuvaa laskemista (bottom-up). Yksinkertaisempi, ja tässä työssä käytetty tapa on jakaa kokonaiskustannukset suoritteilla (top-down). Molemmissa menetelmissä on hyvät ja huonot puolensa. Top-down -menetelmän valtteina ovat yksinkertaisuus ja kaikkien kustannusten huomioiminen. Alhaalta lähtevä kustannuslaskenta on puolestaan yksityiskohtaisempi ja tarkempi tapa, mutta se voi sivuuttaa joitain palveluun liittyviä kustannuksia ja vaatii toteutuakseen yksityiskohtaisempaa aineistoa. Aineiston saatavuusrajoitteiden takia, tässä raportissa on käytetty top-down -menetelmää. Esitetyt kustannukset ovat bruttokustannuksia, joilla kuvataan palvelun tuottamisesta aiheutuneita kustannuksia. Kunnat keräävät palvelumaksuja kattamaan osan näistä kustannuksia. Palvelujen asiakasmaksut vaihtelevat palveluittain ja niitä käsitellään tarkemmin myöhemmin. Tarkasteltavat kustannukset ovat kokonaiskustannuksia, joten ne sisältävät sekä muuttuvat että kiinteät kustannukset. Toisin sanoen ne pitävät sisällään kaikki palveluun liitettävät kustannukset, myös poistot ja vyörytykset. 5 Kustannustiedot koskevat pääosin vuoden 2007 tietoja ja ovat sen hetken hintatasossa. Palveluyksikkö Tässä raportissa yksikkökustannus tarkoittaa palvelun tuottamisesta aiheutuneiden kokonaiskustannusten jakamista tuotetuilla palveluyksiköillä. Palveluyksikön määritelmä vaihtelee palveluittain. Vastaanottopalveluissa yksikkönä on luontevaa käyttää käyntikertaa tai tuntia. Asumispalveluissa ja laitoshoidossa yksikkönä käytetään hoitovuorokautta, joka pitää usein sisällään useita yksittäisiä palveluita, mutta joita tässä tarkastellaan yhtenä kokonaisuutena. Aineisto Raportin tiedot perustuvat sosiaalipalveluiden ja merkittävimpien tulonsiirtojen käyttö- ja kustannustietoihin, jotka on kerätty vuodelta Tulonsiirtojen kohdalla on esitetty tuoreempia tietoja vuodelta Aineiston päälähteinä on käytetty Terveyden- ja hyvinvoinnin laitoksen Sotkanet-tietokantaa, Tilastokeskuksen Kuntien talous- ja toimintatilastoa, Tilastokeskuksen Altikaa sekä Kuusikko-työryhmän 6 raportteja kuuden suurimman kaupungin sosiaalipalveluista. Aineisto koostui mahdollisimman kattavista koko maata koskevista tiedoista koskien sosiaalipalveluita ja niiden kustannuksia sekä toimeentulotukea ja muita tulon- 5 Ks. esim. "Kuntien ja kuntayhtymien talous- ja toimintatilaston luokitukset 2006". 6 Kuusikko-työryhmän kaupungit ovat Espoo, Helsinki, Oulu, Tampere, Turku ja Vantaa. THL - Avauksia 1/2010 8
9 siirtoja. Useiden palveluiden valtakunnallista kaikkia kuntia koskevia tietoja ei ollut saatavilla, jolloin käytettiin kuuden suurimman kaupungin tietoja. Raportti sisältää yksikkökustannusten lisäksi arviointia tietojen luotettavuudesta. Raportti on ensimmäinen Suomessa tehty kattava selvitys sosiaalihuollon yksikkökustannuksista, missä palveluita arvioidaan mahdollisimman laajasti ja kattavasti. 7 Terveydenhuollon puolella on jo pitkät perinteet yksikkökustannusten määrittelemisestä. Näillä samoilla jalanjäljillä pyritään myös kehittämään sosiaalihuollon yksikkökustannusten määrittämistä. Tämän työn on tarkoitus olla jatkuva prosessi, jossa yksikkökustannustietoja päivitetään säännöllisin väliajoin. Tämä raportti on pelin avaus, joten se ei vielä ole kaikilta osin kattava. Raportissa esitetään kokonaiskustannuksiltaan merkittävimmät palvelut ja selkeimmät palvelukokonaisuudet. Tulevissa raporteissa esitettävien tietojen määrää laajennetaan ja tarkasteltavia yksiköitä täsmennetään. Rakenne Raportissa jokaisella palvelukokonaisuudella on oma lukunsa. Luvussa kaksi tarkastellaan kuntakohtaisen kustannusten vertailtavuutta ja aineiston saatavuutta. Tämän jälkeen siirrytään varsinaisiin yksikkökustannuksia esitteleviin lukuihin aloittamalla suurimmista kokonaisuuksista eli lasten päivähoidosta ja vanhuspalveluista. Lukujen rakenteet ovat samanlaiset. Jokaisen luvun alussa esitetään lyhyesti kyseistä palvelujärjestelmää ja sen taustoja. Tämän jälkeen käydään läpi yksikkökustannusten arviointiin liittyvät lähtökohdat sekä esitetään saadut tulokset. Lopuksi esitetään tulkinnat ja arviot saaduista tuloksista. Tällä tavalla raportissa käydään läpi kaikki suurimmat palvelukokonaisuudet ja oleellisimmat tulonsiirrot. Lopuksi tehdään vielä yhteenveto saaduista tuloksista. 7 Aiemmin on tehty joitakin selvityksiä lähinnä koskien yksittäisiä palveluita. Lisäksi kuuden suurimman kaupungin muodostama Kuusikko-työryhmä on tehnyt kattavia selvityksiä eri sosiaalipalveluista. Näiden tietojen hyödyntäminen on ollut myös tämän paperin lähtökohtana. Näitä tietoja on pyritty tässä paperissa laajentamaan koskemaan koko maata ja laajemmin kaikkia palveluita. THL - Avauksia 1/2010 9
10 2 Kuntakohtaisten kustannusten vertailtavuus ja aineiston saatavuus Suomessa kunnilla on vastuu ja velvollisuus sosiaalipalveluiden järjestämisestä. (Sosiaalihuoltolaki 710/1982) Vaikka suuresta osaa palveluista on säädetty laissa, kunnille jää suuri valta muokata palvelujärjestelmää ja toteuttaa palvelut haluamallaan tavalla. Sosiaalipalvelujen tuotantotapoja on lähes yhtä paljon kuin on kuntiakin. Kunta voi tuottaa palvelut itse, se voi tuottaa ne yhdessä toisen kunnan kanssa tai osana kuntayhtymää. Se voi ostaa palvelut toiselta kunnalta, yritykseltä tai valtiolta. Kunnat voivat perustaa yhteenliittymiä, jotka koordinoivat palveluita. Kunnat voivat antaa myös palveluseteleitä tai ohjata toimintaa tulonsiirroilla kuten päivähoidossa. Edelleen eri kunnat voivat tarjota samoja palveluita eri lakien puitteissa. Kun sosiaalipalveluiden asiakasmääriä, tuotoksia ja kustannuksia verrataan asukaslukuun, ikärakenteeseen ja tulotasoon havaitaan suuria eroja kuntia välillä. Nämä erot ovat usein seurausta erilaisista palvelutarpeista, joihin vaikuttavat mm. työttömyys, alhainen tulotaso, syrjäytyminen ja kasautuva huono-osaisuus sekä toisaalta erot kuntien ikä- ja perherakenteissa. Osa kuntien välisistä eroista selittyy mahdollisesti paikallisilla eroilla toiminnan rakenteissa. Jos palvelut eivät tämä seurauksena ole yhteismitallisia, kuntien välisten keskimääräisten toiminnan tunnuslukujen vertailu ei ole mielekästä. Kuntien erilaiset toimintatavat vaikuttavat paikallisesti tietojärjestelmien hyödyntämiseen ja lopulta myös sosiaalipalveluiden valtakunnalliseen tilastointiin ja rekistereihin. Sosiaalipalvelujen yksikkökustannusten määrittämisen kannalta on toivottavaa, että paikallinen ja valtakunnallinen seuranta ja tilastoinnit kehittyvät ja tarkentuvat tulevina vuosina, mikä mahdollistaisi aikaisempaa parempien arvioiden laatimisen. Vaikka eri hallinnonalat haluavat tilastoida toimintaansa entistä tarkemmin, eivät lisääntyvät yksityiskohdat aina tuo merkittävää lisätietoa. Ne saattavat johtaa vain vääriin tulkintoihin. Helinin (2008) mukaan Tilastokeskuksen talous- ja toimintatilaston luokkia voitaisiin karsia kovalla kädellä. Kuntien talouden kiristyessä ja tuottavuustavoitteiden kohotessa kunnat ovat pakotettuja yhdistämään palveluyksiköitään. Saman katon alla annetaan hyvin monenlaisia palveluita, myös sosiaalipalveluita. Näistä palveluista aiheutuvien yhteiskustannusten jyvittäminen tietyille palveluille voi olla hyvin haasteellista. Kuntakohtaisten tietojen käyttö asettaa raportin tulosten tulkinnalle tiettyjä varauksia. Ensinnäkin kunnilla on erilaisia tapoja toimia ja järjestää palvelut. Nämä erot voivat johtua kuntien motiiveista, perinteistä, olosuhteista tai yksinkertaisesti kunnan taloudellisesta tilanteesta. Kuntien motiivina voi olla pyrkimys ohjata kuntalaisia tietynlaiseen toimintaan tai rajoittaa jotain toimintaa. Toisaalta kunnan toiminnan perusteena voi olla kunnassa tai alueella vallinneet perinteet. Oman mausteensa kuntakohtaiseen tarkasteluun tuo myös kuntien erilainen asutusrakenne, sijainti ja muut olosuhdetekijät. Selvin toimintaa ohjaava tekijä on kuitenkin kunnan taloudellinen tilanne. Kuntien väkiluku vaihtelee suuresti. Tämä merkitsee kuntien sosiaalitoimille hyvin erilaisia väestöpohjia. Tällä ei välttämättä ole merkitystä suurimmissa palveluryhmissä, mutta erityisesti marginaalisissa palveluissa asialla on suurta painoarvoa. Esimerkiksi lastensuojelussa, jossa keskimäärin kodin ulkopuolelle on sijoitettuna 1,2 prosenttia alle 18-vuotiaista eli yhteensä yli lasta ja nuorta. (Stakes, Sosiaali- ja terveydenhuollon tilastollinen vuosikirja 2008) Pienessä kunnassa ei ole välttämättä yhtään lastensuojelun asiakasta, mutta yhden perheen kodin ulkopuolelle sijoitukseen johtavat vaikeudet, voivat heilauttaa koko kunnan talouden ympäri. Tämä näkyy paitsi lastensuojelun kustannuksissa, myös mahdollisesti muiden palveluiden leikkauksina. Kuntakohtaisiin kustannuksiin vaikuttavat myös erityisryhmät ja erityisen tuen tarpeessa olevat. Lasten päivähoidossa erityisen tuen piirissä on noin 8,5 prosenttia lapsista (Stakes, Tilastotiedote 20/2008). THL - Avauksia 1/
11 Tämän raportin aineisto koostuu pääsääntöisesti kuntakohtaisista tiedoista, koska toimipaikkakohtaisia tietoja ei ole saatavissa. Kaikista palveluista ei ollut saatavilla koko väestöä koskevia tietoja, jolloin aineistona käytettiin kuuden suurimman kaupungin ns. Kuusikko-raporttien tietoja. Väestöpohjaltaan nämä kuusi kaupunkia edustavat 28 prosenttia suomalaisista. Tässä raportissa on pyritty parhaaseen mahdolliseen lopputulokseen vallitsevista haasteista huolimatta. Esitettävät yksikkökustannukset on laskettu kuntakohtaisista luvuista, joita on testattu tilastollisesti. Selvästi poikkeavat havainnot on poistettu aineistosta. Tämän jälkeen on laskettu keskimääräiset yksikkökustannukset ja niiden keskihajonnat. Luvut edustavat keskimääräisiä yksikkökustannuksia ja edellä mainituista syistä johtuen yksittäisten kuntien tiedot voivat poiketa niistä. THL - Avauksia 1/
12 3 Lasten päivähoito Taustaa Suomalaisella päivähoitojärjestelmällä osana varhaiskasvatusjärjestelmää on pitkät perinteet. Lasten päivähoitoa koskeva laki säädettiin jo vuonna 1973 (Laki lasten päivähoidosta 36/1973). Sen tavoitteena oli tehdä lasten päivähoidosta kaikkien ulottuvilla oleva palvelu. Tämä näyttikin kääntävän siihen aikaan käydyn keskustelun päivähoidon ja kotihoidon välillä päivähoidon eduksi. Tämä ei kuitenkaan merkinnyt vielä subjektiivista päivähoito-oikeutta, joka astui voimaan vasta lakiuudistuksessa Samana vuonna astui voimaan ensimmäinen laki kotihoidon tuesta. (Laki lasten kotihoidon ja yksityisen hoidon tuesta 1128/1996) Vanhempien aseman turvaamiseksi samana vuonna kirjattiin myös työehtosopimuslakiin oikeus hoitovapaaseen. Seuraava merkittävä muutos lasten päivähoidon lainsäädännössä koettiin vuonna 1997 kun hoitovaihtoehtoihin tuli mukaan yksityisen hoidon tuki. Kuntien maksamien kotihoidon kuntalisien yleisyys kasvoi voimakkaasti 1980-luvun noususuhdanteen aikana luvun lama kuitenkin taittoi tämän kehityksen kun työttömät vanhemmat ottivat lapsensa pois päivähoidosta eikä kuntien enää tarvinnut kannustaa vanhempia kotihoidon pariin. Laman jälkeen kehitys kääntyi taas kasvuun ja vuonna 2007 kotihoidon tuen kuntalisää maksoi 65 kuntaa, joissa asui noin puolet Suomen väestöstä 8. (Miettunen 2008) Vuonna 2008 alkaneen taantuman seurauksena kotihoidon tuen kuntalisät kääntynevät jälleen laskuun. Lähes jokainen lapsi on päivähoidossa jossain kunnan ylläpitämässä tai tukemassa palvelussa. Päivähoidon muotoja ovat kunnallisesti tuotetut päiväkotihoito, perhepäivähoito, ryhmäperhepäivähoito ja iltahoito sekä kunnallisesti tuetut lasten kotihoito ja yksityinen hoito, joka voi tapahtua päiväkodissa tai palvelun tuottajan kotona. Lasten kunnallinen päiväkotihoito sekä yksityinen hoito ovat olleet kasvussa viime vuosina. Erityisesti yksityisen hoidon tuen asiakasmäärät ovat kasvaneet, mutta ovat edelleen selvästi pienemmät kuin kunnallisessa päiväkotihoidossa tai kotihoidossa. Vuonna vuotiaista lapsista 56 prosenttia ( lasta) oli kunnallisessa päivähoidossa. Yksityisessä päivähoidossa oli 6 prosenttia lapsista ja kotihoidossa 38 prosenttia lapsista. (Stakes, Sosiaali- ja terveydenhuollon tilastollinen vuosikirja 2008) Kunnallisen päiväkoti- ja perhepäivähoidon vuotuiset kustannukset ovat yli 1,8 miljardia euroa. (THL, Sotkanet) Päivähoito onkin vanhuspalveluiden ohella suurin sosiaalipalveluiden menoerä. Lisäksi Kelan kautta maksetaan vuosittain lakisääteisiä pienten lasten hoidon tukia 330 miljoonaa euroa ja kuntalisiä vielä 67 miljoonaa euroa (Kela 2008a). Lasten päivähoidosta peritään maksuja, jotka määräytyvät vanhempien tulojen ja perheen koon mukaan prosenttiosuutena vanhempien tuloista. Lasten päivähoidon maksuja ja maksun määräytymiseen vaikuttavia tulorajoja muutettiin elokuun 2008 alusta. Samalla korkeinta maksuluokkaa nostettiin ensimmäisen lapsen osalta 233 euroon ja toisen lapsen osalta 210 euroon. Seuraavien lasten päivähoitomaksu on 20 prosenttia ensimmäisen lapsen maksusta. Päivähoidon maksuilla on myös nollamaksuluokka. Tämä alin perittävä maksu nousi 21 euroon. Maksurajat ovat siis laskennallisia ja esimerkiksi yhden lapsen yksinhuoltajalla nollamaksuluokan tuloraja on 1285 euroa kuukaudessa ja korkeinta maksua joutuu maksamaan 3130 euron tuloilla. (Laki sosiaali- ja terveydenhuollon asiakasmaksuista 734/1992) Arvioinnin lähtökohdat ja tulokset Lasten päivähoitoa koskevassa laissa määritellään koko- ja osapäivähoidon sisältämät hoitotunnit (Laki 36/1973). Osapäivähoitona pidetään hoitoa, joka kestää yhtäjaksoisesti enintään viisi tuntia ja kokopäivähoitona hoitoa, joka kestää enintään kymmenen tuntia. Asiakasmaksuissa osapäivähoito näkyy siten, että 8 Kotihoidon tuen kuntalisä on selvästi keskittynyt suuriin kuntiin ja kaupunkeihin. Maaseutumaisissa kunnissa sitä ei juurikaan makseta. THL - Avauksia 1/
13 peritty maksu korkeintaan viiden tunnin hoidosta on useassa kunnassa 60 prosenttia kokopäivähoidon maksusta. Lopullinen maksu määräytyy kuitenkin kunnan päättämin perustein. (www.kunnat.net) Tätä 60 prosentin osuutta voidaan pitää myös hyvänä arviona yksikkökustannuksia määriteltäessä. Näin ollen tässä raportissa esitetyt päivähoidon hoitopäiväkohtaiset tiedot on laskettu kokopäivähoidolle, josta on edelleen laskettu osapäivähoidon kustannus, jonka arvona pidetään 60 prosenttia kokopäivähoidon kustannuksesta. Tässä esitettävät päivähoidon yksikkökustannukset on laskettu Terveyden ja hyvinvoinnin laitoksen ylläpitämästä Sotkanet-tietokannasta saaduista lasten päiväkotihoidon ja lasten perhepäivähoidon bruttokustannuksista. Tiedot päivähoidon kustannuksista ja hoitopäivien lukumääristä on saatavilla kunnittain. Tiedot perustuvat vuoden 2007 kustannus- ja toimintatietoihin ja kuntajakona on vuoden 2009 kuntajako. Saatuja tuloksia on verrattu Kuusikko-työryhmän tekemään selvitykseen kuuden suurimman kaupungin lasten päivähoidon kustannuksista. (Lasten päivähoidon Kuusikko-työryhmä 2008) Päiväkotihoidon bruttokustannukset on tilastoitu kokopäivähoidon ja osapäivähoidon suhteen yhteen. Näin ollen kokopäivähoidon ja osapäivähoidon hoitopäivien kustannuksia ei voida suoraan laskea. Hoitopäivät on kuitenkin eroteltu tilastoissa. Näistä on laskettu painotettu hoitopäivien määrä, jossa kokopäiväinen hoitopäivä saa painon 1 osapäiväinen hoitopäivä saa painon 0,6. 9 Lopulta kokonaiskustannukset jaetaan näillä painotetuilla hoitopäivillä. Lasten päiväkotihoidon ja perhepäivähoidon yksikkökustannukset Kunnan järjestämä päiväkotihoito voi olla kunnan itse tuottamaa tai kunnan muilta ostamaa toimintaa. Kunnallisessa päiväkotihoidossa oli vuonna 2006 noin 32 prosenttia kaikista päivähoitoikäisistä lapsista. Kokopäiväisen päiväkotihoidon kustannukset hoitopäivää kohti ovat jakautuneet kunnittain lähes normaalisti. Keskiarvo oli 61 euroa/hoitopäivä ja keskihajonta 14 euroa. (Taulukko 3.1) Hajontaa oli erityisesti ylöspäin, mikä ei ole kuntien erilaisista olosuhteista johtuen yllättävää. Osapäivähoidon kustannuksiksi voidaan arvioida 60 prosenttia kokopäivähoidon hoitopäivän kustannuksista, joka näin ollen olisi 36 euroa hoitopäivää kohti. Perhepäivähoidon osalta kustannusten vaihteluväli oli hieman pienempi kuin päiväkotihoidossa. Keskiarvo perhepäivähoidon hoitopäivän kustannuksiksi on 57 euroa / hoitopäivä ja keskihajonta 12 euroa. Osapäivähoidon kustannuksiksi voidaan siis arvioida 60 prosenttia kokopäivähoidon hoitopäivän kustannuksista. Lasten esiopetus sosiaalitoimessa Lasten esiopetusta voidaan järjestää kunnassa osana sosiaalitoimea tai osana sivistystoimea, jolloin esiopetus tapahtuu joko päiväkodissa tai koulussa. Esiopetus on asiakkaille maksutonta. Esiopetusta tarjotaan yleensä 6-vuotiaille lapsille vuosi ennen perusopetuksen alkamista. Vuonna 2007 sosiaalitoimessa annettiin esiopetusta lapselle eli noin kahdelle kolmasosalle koko ikäluokasta. Sosiaalitoimen esiopetukseen kului yhteensä 192 miljoonaa euroa. Esiopetuksen bruttokustannukset opetustuntia kohtia oli keskimäärin 84,8. (Taulukko 3.1) Taulukko 3.1 Lasten päivähoidon ja esiopetuksen yksikkökustannukset vuonna 2007 Palvelu Yksikkökustannus, euroa Keskihajonta, euroa Kokopäiväinen päiväkotihoito, hoitopäivä 60,7 14,1 Osapäiväinen päiväkotihoito, hoitopäivä 36,4 Kokopäiväinen perhepäivähoito, hoitopäivä 57,3 11,7 Osapäiväinen perhepäivähoito, hoitopäivä 34,4 Esiopetus sosiaalitoimessa, oppitunti 84,8 33,6 9 Painojen arvot perustuvat Kuntaliiton suosituksiin osapäiväisen päivähoidon asiakasmaksujen suuruudesta. THL - Avauksia 1/
14 Tulkinta Lasten päiväkotihoidon ja perhepäivähoidon yksikkökustannuksissa on kuntakohtaista hajontaa. Kustannuserot voisivat olla vielä suuremmat, jos yksittäiset hoitopaikat olisivat olleet mukana arvioinnissa. Tätä arviointia ei voinut kuitenkaan tehdä, koska yksityisistä hoitopaikoista ei ole vastaavia tietoja. Kuntien erilaiset olosuhdetekijät selittävät osan kustannuseroista ja ehkä vielä merkittävämpi tekijä on erityisen tuen tarpeen piirissä olevien lasten osuus. Taulukossa 3.1 esitetty keskimääräinen hoitopäiväkohtainen kustannus on lähes sama kuin kuuden suurimman kaupungin keskiarvo (ks. Lasten päivähoidon Kuusikkotyöryhmä 2008), joten tietoa voidaan pitää luotettavana arviona. Lasten päivähoitoon läheisesti liittyvät tulonsiirrot: kotihoidon ja yksityisen hoidon tuki Tausta Kunnallisen päivähoidon rinnalla on hyvä tarkastella yksityistä päivähoitoa ja kotihoitoa. Lasten vanhemmat maksavat suurimman osan näiden palveluiden kustannuksista, joita kunnat kompensoivat lakisääteisillä kotihoidon tuella ja yksityisen hoidon tuella. Lisäksi kunnat voivat maksaa myös vapaaehtoista kuntalisää. Tässä raportissa esitetään arviot ja perusteet keskimääräisille kunnan maksamille tuille sekä tukien yksityiskohtaiset määräytymisperusteet. Kotihoidon tukea ja yksityisen hoidon tukea voidaan pitää kunnan kannalta kunnallisen päivähoidon vaihtoehtoiskustannuksina. 1 6-vuotiaista lapsista 44 prosenttia hoidettiin muualla kuin kunnallisessa päivähoidossa. Heistä suurinta osaa, 38 prosenttia hoidettiin kotona ja noin 6 prosenttia lapsista hoidettiin yksityisessä päivähoidossa. (Stakes, Sosiaali- ja terveydenhuollon tilastollinen vuosikirja 2008) Kaikki tukeen oikeutetut eivät tukea hakeneet. Yhteensä kotihoidon tukea sai vuonna perhettä ja yksityisen hoidon tukea perhettä. (Kela 2008a) Yksityisen hoidon suosio on kasvanut tasaisesti vuoden 1997 jälkeen, kun yksityisestä hoidosta alettiin maksaa yksityisen hoidon tukea. 10 Kotihoidon osuus on ollut lievässä laskussa viime vuosina. Aiempien laskusuhdanteiden perusteella on selvää, että kotihoidon osuus kasvaa taloudellisen taantuman myötä, kun työttömiksi jääneet vanhemmat hoitavat lapsiaan kotona. Arvioinnin lähtökohdat ja tulokset Kansaneläkelaitoksen (Kela) kautta maksettavaa kotihoidon tukea voi hakea perhe, jonka alle 3-vuotias lapsi ei ole kunnan järjestämässä päivähoidossa. 11 Kotihoidon tukena lapsiperheet voivat saada hoitorahaa sekä tulosidonnaista hoitolisää. Lisäksi on mahdollista saada kuntakohtaisesti määräytyvää kotihoidon kuntalisää. Hoitorahan suuruus riippuu lasten määrästä ja iästä niin, että täyden hoitorahan (314,28 euroa) saa alle 3-vuotias lapsi ja sisarukset porrastetusti vähemmän. 12 Hoitolisä riippuu perheen koosta ja tuloista. Hoitolisä on vuonna 2009 enintään 168,19 euroa kuukaudessa. (Taulukko 3.2) Kelan tilastoista saadaan tiedot maksetuista perhe-etuuksista kunnittain. (Kela, 2008a) Tiedoista voidaan laskea tuen suuruus tuen saanutta perhettä kohti vuodessa. Tämän yksityiskohtaisempia tietoja ei ole arvioitavissa. Kotihoidontukea maksettiin tuen saanutta perhettä kohti keskimäärin 2636,7 euroa vuodessa. 10 Tässä tarkoitetaan puhtaasti yksityistä hoitoa erotuksena kuntien kanssa sopimussuhteessa oleviin yksityisiin hoitopaikkoihin. 11 Kela, lapsiperheiden tuet. 12 Alle 3-vuotias lapsi saa hoitorahaa 314,28 euroa/kk. Muista alle 3-vuotiaista sisaruksista maksetaan 94,09 euroa/kk ja yli 3- vuotiaista (alle kouluikäisistä) sisaruksista 60,46 euroa/kk. THL - Avauksia 1/
15 Lasten yksityisen hoidon tukea voi hakea perhe, jolla on alle kouluikäinen lapsi, jota hoitaa perheen palkkaama hoitaja tai yksityinen palvelun tuottaja. Yksityisen hoidon tukeen kuuluu hoitoraha sekä tulosidonnainen hoitolisä. Hoitorahan suuruus on 160 euroa kuukaudessa vuonna 2009 ja hoitolisä on maksimissaan 134,55 euroa kuukaudessa 13. (Taulukko 3.2) Kelan tilastoista saadaan kunnittaiset tiedot maksetuista yksityisen hoidon tuista (Kela 2008a). Vuonna 2007 tukea maksettiin keskimäärin 1127 euroa tuen saanutta perhettä kohti. Osittaista hoitorahaa maksetaan henkilöille, jotka ovat vanhempainvapaan jälkeen jääneet osittaiselle hoitovapaalle niin, että he tekevät lyhyempää työviikkoa. Osittainen hoitoraha on 70 euroa kuukaudessa ja sitä maksetaan kerralla vain yhdestä lapsesta. Kelan tilastojen mukaan osittaista hoitorahaa maksettiin keskimäärin 437,9 euroa tuen saanutta perhettä kohti vuonna 2007 (Kela 2008a). Taulukko 3.2 Kelan pienten lasten hoidon tuki 2009 Euroa / Tukimuoto kuukausi Huomioita Kotihoidon tuki ensimmäisestä alle 3-vuotiaasta lapsesta ja seuraavista 314,28 / 94,09 Kotihoidon tukeen on mahdollista saada kuntalisää, jonka suuruus vaihtelee kunnittain. Muista lapsista 60,46 Tulosidonnainen hoitolisä / perhe max. 168,19 Yksityisen hoidon tuen hoitoraha / lapsi 160 Myös yksityisen hoidon tukeen voi saada kuntalisää, joka Tulosidonnainen hoitolisä 134,55 vaihtelee kunnittain. Osittainen hoitoraha 70 Lähde: Kela, Tulkinta Kelan kautta maksetuista perhe-etuuksista määrätään laissa 14, mutta niiden lopullinen suuruus vaihtelee perheen rakenteesta, vanhempien tuloista ja kunnasta johtuen. Tukien suuruudet muuttuvat vuosittain, jotta ne ovat yleisen tulokehityksen tasolla. Tämän lisäksi kunnilla on erilaisia toimintatapoja ja kannusteita maksaa yksityisen hoidon tai kotihoidon kuntalisiä. Kotihoidon ja yksityisen hoidon tuen yksikkökustannuksia ei määritellä. Raportissa ei myöskään arvioida kotihoidon tai yksityisen päivähoidon yksikkökustannuksia. Taulukossa 3.2 esitetyt luvut ovat kuitenkin hyvä vertailukohta, kun mietitään lasten päivähoidon kustannuksia kunnille ja asiakkaille (päivähoitomaksut). 13 Kela, lastenhoidon tuet. 14 Laki lasten kotihoidon ja yksityisen hoidon tuesta (1128/1996). THL - Avauksia 1/
16 4 Vanhuspalvelut Taustaa Suomalaisten keski-ikä nousee, kun ihmiset elävät yhä pidempää. Väestön ikääntyessä palveluiden tarve ja kysyntä kasvavat. Tulevat vanhukset ovat yhä enenevässä määrin myös tottuneita asiakkaita ja vaativat palveluilta enemmän. Lisääntyvät yksityiset palveluyritykset luovat omaa leimaansa tulevalle vanhuspalvelukentälle. Samalla pitäisi pystyä turvaamaan palveluiden saanti alueellisesti ja tasa-arvoisesti. Parhaillaan käydään keskustelua vanhuspalvelulain tarpeellisuudesta. Tällä hetkellä sosiaalihuoltolaki (710/1982) ohjaa palvelukäytäntöjä ja kuntien velvollisuuksia palvelujen tarjoajana. Kuntien sosiaalihuollon vanhuspalveluihin kuuluu useita erilaisia palveluita. Rajanveto vanhus-, sosiaali- ja terveyspalveluiden välillä on monin paikoin häilyvä. Vanhuspalveluihin kuuluvat asumispalvelut laitoksissa, eritasoiset palveluasumisen muodot, kotihoito ja muut kodin palvelut sekä muut tukipalvelut kuten kuljetuspalvelut ja ateriapalvelut. Tukipalvelut on usein liitetty osaksi kotihoitoa eikä niitä esitellä tässä erikseen. Kuljetuspalveluita saatetaan tarjota joko vammaispalvelulain tai sosiaalihuoltolain mukaan. Molemmissa tapauksissa yli 65-vuotiaat ovat suurin käyttäjäryhmä. Palveluntuottamiskäytännöt vaihtelevat kunnittain eivätkä ne ole välttämättä sidoksissa asiakkaan terveydentilaan tai hoidon laatuun. Vanhuspalvelut onkin haasteellinen kokonaisuus, jossa palveluja on ripoteltu eri palveluryhmiin ja eri lakien alle. Hujanen ym. (2008) ovat arvioineet vanhuspalveluiden yksikkökustannuksia vuonna 2006 osana terveydenhuollon yksikkökustannuksia tarkastelevaa raporttia. Raportin vanhuspalveluiden yksikkökustannukset perustuivat kuuden suurimman kaupungin ns. Kuusikko-kuntien tietoihin ja osittain valtakunnallisiin tietoihin. Tämän raportin yksikkökustannukset ovat jatkoa aikaisemmin esitetyille Hujasen ym. (2008) tiedoille. Pitkäaikaishoidon asiakkaalta peritään maksukyvyn mukainen maksu. Maksu voi olla kuitenkin korkeintaan 82 prosenttia asiakkaan tuloista niin, että asiakkaalle täytyy maksun jälkeen jäädä vähintään 90 euroa käyttörahaa. Muista vanhuksille suunnatuista palveluista voidaan periä käyttömaksu, joka on korkeintaan palvelun tuottamisesta aiheutuvien kustannusten suuruinen. Hoidoista perittävät maksut määräytyvät asiakkaan maksukyvyn mukaan. (Laki sosiaali- ja terveydenhuollon asiakasmaksuista 734/1992) Palveluasumisen palvelupaketteja on erilaisia ja näin ollen myös asiakasmaksut voivat olla erilaisia. Joissain asiakas maksaa vuokraa ja palveluista erikseen ja toisissa asiakas maksaa koko palvelupaketista. Myös kotihoidon ja kotipalveluiden käytännöt ja maksut vaihtelevat. Palveluvariaatioita on useita erityisesti yksityisten ostopalveluiden lisääntyessä. Näihin palvelumaksuihin voi saada tukea Kelasta. Arvioinnin lähtökohdat ja tulokset Tässä esitettävät tiedot vanhuspalveluiden yksikkökustannuksista pohjautuvat kuuden suurimman kaupungin tietoihin (Vanhuspalvelujen Kuusikko-työryhmä 2008). Kotihoidosta suurin osa (85 99 %) tuotetaan kuntien omina palveluina. Silti kotihoidon sisältö vaihtelee kunnittain ja tämä vaikuttaa myös kuntien kustannuksiin. Kuusikko-kunnissa kotihoitoon käytettiin yhteensä 186 miljoonaa euroa, josta peruspalveluihin kului 91 prosenttia ja tukipalveluihin 9 prosenttia. Tukipalvelujen osuus kokonaiskustannuksista vaihteli Kuusikko-kuntien välillä jonkin verran (5 17 %). Tämä heijastui osittain kotihoidon käyntikohtaisiin kustannuksiin. Keskimäärin kotihoidon kustannukset olivat 45,5 euroa/käynti. (Taulukko 4.1) Myös vanhusten päivähoidon kustannuksissa ja todennäköisesti myös sisällöissä oli vaihtelua kuuden suurimman kaupungin välillä. Keskimäärin kustannukset hoitopäivää kohti olivat 80,4 euroa ja keskihajonta oli 23,8 euroa. Päiväsairaanhoidon kustannukset olivat lähes kaksinkertaiset verrattuna vanhusten päivähoi- THL - Avauksia 1/
17 toon. Oulusta ei päiväsairaanhoidon tietoja ollut saatavilla. Näin kuntien keskiarvoksi muodostui 155,1 euroa hoitopäivää kohti. (Taulukko 4.1) Kuusikko-kunnissa vanhusten palveluasumista on kolmen tasoista riippuen hoidon ja avun tarpeesta. Kevyimmässä hoitomuodossa henkilökuntaa on alle 0,2 henkilöä/asiakas, keskiraskaassa muodossa 0,2 0,4 henkilöä/asiakas ja raskaimmassa yli 0,4 henkilöä/asiakas. Oman toiminnan ja ostopalvelutoiminnan osuudet vaihtelevat kunnittain. Myös ostopalvelutoiminnan sisältö ja palvelumaksut vaihtelevat. Joissakin tapauksissa käytännöt voivat vaihdella myös kuntien sisällä eri palveluntarjoajien kesken. Osa palveluntuottajista perii asiakkailta vuokraa ja erillistä palvelumaksua, ja osa perii maksua, johon sisältyvät kaikki palveluun sisältyvät toiminnot. Kevyintä palveluasumista oli ainoastaan Turussa ja Tampereella. Keskiraskasta palveluasumista koskevat tiedot saatiin neljästä kunnasta ja raskainta (tehostettua) palveluasumista koskevat tiedot kuudesta kunnasta. Keskiraskaan palveluasumisen kustannukset olivat 50,8 euroa vuorokaudessa ja tehostetun palveluasumisen 92,7 euroa vuorokaudessa. (Taulukko 4.1) Kuusikko-kunnissa oli vanhainkodeissa hoidossa 5600 henkilöä, mikä vastasi noin 2,7 prosenttia yli 65- vuotiaista. Hoitopäiviä kertyi yhteensä yli 2 miljoonaa ja näistä syntyi 280 miljoonan euron kustannukset. Hoitopäivän keskimääräinen kustannus oli 146,9 euroa ja keskihajonta oli melko suuri 29,3 euroa. (Taulukko 4.1) Palvelujen tuottajatahot vaihtelivat selvästi niin, että esimerkiksi Helsingissä ostopalveluilla tuotettiin lähes puolet laitoshoidon palveluista. Tämä ei kuitenkaan suoraan selittänyt kustannuseroja. Vanhainkotihoidon kustannukset olivat korkeammat Kuusikko-kunnissa kuin koko maassa, missä yksikkökustannukseksi saatiin 122,7. 15 Vanhusten pitkäaikaista laitosmuotoista hoitoa annettiin myös terveyskeskussairaaloissa. Suurin osa (88 %) terveyskeskussairaaloiden pitkäaikaisasiakkaista oli yli 65-vuotiaita. Kustannuksia ei kuitenkaan pystytä erottelemaan asiakkaan iän mukaan, joten käytämme kokonaismenoja. Näiden mukaan vuonna 2007 hoitovuorokauden keskimääräiset kustannukset olivat 204,0 euroa ja keskihajonta 37,9 euroa.(taulukko 4.1) Taulukko 4.1 Vanhuspalveluiden yksikkökustannukset Palvelu Yksikkökustannus, euroa Keskihajonta, euroa Kotihoito, käynti 45,5 12,2 Vanhusten päivähoito, päivä 80,4 23,8 Päiväsairaanhoito, päivä 155,1 32,1 Keskiraskas palveluasuminen (0,2-0,4 henk./asiakas), vuorokausi 50,8 15,2 Tehostettu palveluasuminen (yli 0,4 henk. / asiakas), vuorokausi 92,7 15,4 Vanhainkotihoito, vuorokausi 146,9 29,3 Terveyskeskussairaalat, vuorokausi 204,0 37,9 Laskettu Kuusikko-työryhmän tiedoista Tulkinta Taulukossa 4.1 on esitetty vanhushuollon yksikkökustannuksia vuodelta Vanhainkotihoidon tiedot on laskettu koko maan tiedoista. Muut tiedot perustuvat kuuden suurimman kaupungin tietoihin, jotka kattavat 15 Laskettuna Tilastokeskuksen Kuntien talous- ja toimintatilastosta vanhainkotihoidon keskimääräiset yksikkökustannukset hoitovuorokautta kohti olivat 122,7 euroa ja keskihajonta 29,1 euroa. THL - Avauksia 1/
18 yli neljäsosan Suomen väestöstä. Kuten taulukosta nähdään, ovat hajonnat suuret. Vanhuspalveluiden poikkeuksellisen suuria kustannuseroja voivat selittää palveluiden sisällölliset erot. Myös kuuden suurimman kaupungin välillä on eroja, joka näkyy paikoitellen suurina keskihajontoina. Hujanen ym. (2008) suosittelevat käyttämään RUG-luokituksen 16 mukaisia kustannuspainoja jos potilaan hoidon tarve on tiedossa. 16 RUG (Resource Utilization Groups) on pitkäaikaishoidon asiakasrakennetta kuvaava luokitus, jossa asiakkaat ryhmitellään päivittäisen voimavarakäytön perusteella kliinisesti yhdenmukaisiin ryhmiin. (ks. esim. Björgren, M. (2005): RUGmaksujärjestelmästä apua laitoshoidon ohjaukseen. Stakes, Chess Online 3/2005.) THL - Avauksia 1/
19 5 Lastensuojelu Taustaa Lasten suojelu on paljon laajempi kokonaisuus, kuin ainoastaan lastensuojelu, joka yleensä tarkoittaa kunnan sosiaaliviranomaisten toimia lapsen tasapainoisen elämän turvaamiseksi. Laajassa mielessä lasten suojelu käsittää kaikki palvelut, jotka vaikuttavat lasten ja nuorten elämään lähtien neuvolasta, päivähoidosta ja koulusta. (Kuvio 5.1) Ehkäisevä lasten suojelu käsittää lasten tukemisen peruspalveluissa ja järjestötoiminnassa. Tämä tarkoittaa lasten suojelun ennaltaehkäisevää toimintaa ja opastusta ilman, että lapsi on varsinaisesti lastensuojelun asiakkaana, mutta lapsi tarvitsee erityistä huomiota. Ehkäisevä lasten suojelu onkin henkilökohtaista toimintaa. Lapsi- ja perhekohtainen lastensuojelu on lastensuojelua sen kansankielisessä tarkoituksessa. Lastensuojelun ydintehtävänä on turvata lapsen oikeus arvokkaaseen elämään ja mahdollisuus arvokkaisiin ihmissuhteisiin. Lastensuojelun muotoja ovat: lastensuojelutarpeen selvitys, avohuollon tukitoimet, lapsen kiireellinen sijoitus, huostaanotto, kiireelliseen sijoitukseen ja huostaanottoon liittyvä sijaishuolto sekä jälkihoito. Huostaanottotilanteissa vanhempien vastuu huolenpidosta on siirretty sosiaalilautakunnalle. Kuvio 5.1 Lasten suojelun kokonaisuus Peruspalvelut Ehkäisevä lasten suojelu Lapsi- ja perhekohtainen lastensuojelu Arviointi ja sosiaalityö Avohuollon tukitoimet Perhe- ja laitoshoito Lähde: Taskinen (2007), muokattu versio Lasten ja nuorten pahoinvointi on lisääntynyt viime vuosina. Tämä heijastuu erityisesti lastensuojelutarpeen kasvuun. Lasten ja nuorten sijoitukset kodin ulkopuolelle ovat kasvaneet vuoden 1991 reilusta 9000 tapauksesta yli vuonna Lastensuojelun avohuollon piirissä oli vuonna 2007 yli lasta ja nuorta, mikä vastaa 5,7 prosenttia ikäryhmästä. (Stakes, Sosiaali- ja terveydenhuollon tilastollinen vuosikirja 2008) Hoitotarpeen lisääntyminen näkyy myös palvelumenojen nousuna ja samalla myös yksikkökustannukset nousevat mikäli yhä suurempi osa kodin ulkopuolelle sijoitetuista lapsista ja nuorista sijoitetaan laitoksiin. Tämä johtuu yksinkertaisesti siitä, että sijaisperheitä ei ole riittävästi. Lastensuojelun laitos ja perhehoito on pääosin maksutonta. Kunta voi kuitenkin tarvittaessa ja vaarantamatta vanhempien toimeentuloa periä vanhemmilta maksun, joka on korkeintaan lapsen elatustuen suuruinen, eli käytännössä kunta voi takaisinperiä elatusavun. (Laki sosiaali- ja terveydenhuollon maksuista 734/1992) THL - Avauksia 1/
20 Arvioinnin lähtökohdat ja tulokset Lastensuojelun osalta valtakunnallisen aineiston saatavuus oli heikko. Kustannustiedot tiedetään kunnittain laitos- ja perhehoidosta yhteensä. Tätä ei pystytä kuitenkaan jyvittämään eri osatoiminnoille. Laitos- ja perhehoidosta tiedetään myös hoitopäivät. Näin ollen voidaan laskea kuntakohtaiset lastensuojelun laitosja perhehoidon keskimääräiset kustannukset hoitopäivää kohti. Lastensuojelun avohuolto on monialainen palvelukokonaisuus. Avohuollosta ei ole koko maan tasolla saatavilla kustannus- eikä toimintatietojakaan. Ainoastaan lastensuojelun avohuollon toiminnan piirin kuuluvien asiakkaiden lukumäärä on tiedossa. Kuusikkokuntien tasolla voimme arvioida kuinka paljon lastensuojelun avohuollon kustannukset ovat avohuollon asiakasta kohti vuodessa. (Lastensuojelun Kuusikko-työryhmä 2008) Vuoden 2008 alussa voimaan tullut uusi lastensuojelulaki tuonee mukanaan muutoksia parempaan. Ainakin Kuusikko-kunnissa palveluiden käytön seuranta tulee parantumaan ja ensimmäiset tiedot myös avohuollon käytöstä saataneen vuoden 2009 aikana. Kuusikko-kuntien raportista saadaan lastensuojelun eri palvelumuotojen hoitopäiväkohtaisia kustannuksia. (Lastensuojelun Kuusikko-työryhmä 2008) Näistä tiedoista ei päästä käsiksi avohuollon yksikkökustannuksiin. Sijaishuollon kustannukset voidaan jaotella seuraavasti: lastensuojelun laitoshoidon kustannukset /hoitovuorokausi (erikseen vielä kunnallinen ja ostopalvelu), ammatillisen perhehoidon kustannukset/ hoitovuorokausi ja sijaisperhehoidon kustannukset / hoitovuorokausi. Laitoshoidon kustannukset vaihtelevat Kuusikko-kunnissa jonkin verran. Keskimäärin kustannukset olivat 213,2 euroa vuorokaudessa (Taulukko 5.1) Ammatillisessa perhehoidossa kustannukset olivat matalammat, keskimäärin 159,2 euroa vuorokaudessa. Sijaisperhehoito oli kustannuksiltaan selvästi halvin sijaishuollon hoitomuoto. Kustannukset olivat noin kolmasosan ammatillisen perhehoidon kustannuksista ja neljäsosan laitoshoidon kustannuksista. Kunnittain kustannukset vaihtelivat 44 eurosta 55 euroon niin, että keskimäärin kustannukset hoitovuorokautta kohti olivat 48,0 euroa. THL:n Sotkanet-tietokannan tiedoista voidaan laskea kuntakohtaiset lastensuojelun laitos- ja perhehoidon hoitopäiväkohtaiset kustannukset. Koska sijaisperhehoito on selvästi halvempaa kuin laitoshoito, ei tämä tieto ole kovinkaan informatiivista. Se näkyy myös hajonnassa. Hoitopäivän kustannukset vaihtelevat kunnittain todella paljon. Osittain tämä johtuu pienten kuntien vuosittaisista vaihteluista ja toisaalta laitoshoidon ja sijaisperhehoidon suhteista kunnissa. Keskimäärin kustannukset hoitopäivää kohti olivat noin 251,1 euroa. Vaihteluväli oli muutamasta eurosta useaan tuhanteen euroon. Lastensuojelun avohuollosta on tilastotietoa hyvin vähän. Kuusikkokunnat ovat raportissaan arvioineet lastensuojelun avohuollon kokonaiskustannuksia. (Lastensuojelun Kuusikko-työryhmä 2008) Nämä voidaan jakaa avohuollon asiakasmäärillä, jolloin voimme arvioida avohuollon vuosittaisia kustannuksia avohuollon asiakasta kohti. Keskimäärin kuudessa suurimmassa kaupungissa käytettiin lastensuojelun avohuoltoon 3250,1 euroa avohuollon asiakasta kohti ja 2552,6 euroa kaikkia lastensuojelun asiakkaita kohti. 17 (Taulukko 5.1) 17 Osa laitoshoidossa olleista on myös avohuollon asiakkaina vuoden aikana. THL - Avauksia 1/